Dum la pasinta jaro, E@I ricevis la unuajn volontulojn kadre de la Eŭropa Volontula Servo. Dum 12 monatoj, ili laboris en la sidejo de Edukado@Interreto en Partizánske (Slovakio). Ili havis la okazon partopreni kaj mem kunorganizi diversajn aranĝojn (ekzemple orienteŭropan renkontiĝon de vikipediistoj kaj SES). Ili ankaŭ partoprenis en organizado de lingvo-kafejo por la loĝantoj de la urbo, prezentis siajn landojn en lernejoj kaj partoprenis en la interretaj projektoj de E@I (interalie Bonan Apetiton, deutsch.info, lingvo.info, monda.eu). Tion farante, ili ekkonis novan landon kune kun ĝiaj kulturo, popolo kaj lingvo, kaj ricevis sperton de longtempa volontulado. Ilia restado estis kunfinancata de la Eŭropa komisiono kadre de la programo “Mládež v akcii”.
#000000
Ĉi-jare alvenis kvar novaj volontuloj el kvar landoj: Rasmus el Svedio, Matthias el Germanio, Anna el Pollando kaj Alberto al Italio. Ili alvenis en septembro kaj oktobro kaj restos por 11 aŭ 12 monatoj. Inter iliaj taskoj estas organizado de diversaj aranĝoj (lingvokafejo, KAEST, SES...), tradukado, programado kaj aliaj taskoj, depende de la individuaj scioj.
#000002
La E@I-teamo, inkluzive de la kvar novaj volontuloj
#000003